ลุ้นฮัลโหล ซิม 2 จี ดับสนิทหรือใช้ต่อได้
ศาลปกครองตัดสินคดีเอไอเอส ฟ้อง กสทช.ขยายเวลาเยียวยา,ผู้สื่อข่าวรายงานจากศาลปกครองกลาง วานนี้ (15 มี.ค.) คณะศาลปกครองกลางองค์คณะที่ 15 ได้ออกบัลลังก์ไต่สวนคดีหมายเลขดำที่ 406/2559 เพื่อพิจารณาคำขอ บมจ.แอดวานซ์ อินโฟร์เซอร์วิส (เอไอเอส) ที่ขอให้ศาลปกครองมีคำสั่งคุ้มครองชั่วคราวให้คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ขยายระยะเวลาการหยุดให้บริการโทรศัพท์เคลื่อนที่คลื่นความถี่ 900 เมกะเฮิรตซ์ เป็นเวลา 3 เดือนจากมติของ กสทช.ที่สั่งให้เอไอเอสยุติให้บริการคลื่นความถี่ในวันที่ 16 มี.ค.นี้ โดยเอไอเอสได้ยื่นฟ้องสำนักงาน กสทช., กสทช.และคณะกรรมการกิจการโทรคมนาคม (กทค.) เมื่อ 14 มี.ค.ว่า ผู้ถูกฟ้องทั้ง 3 ร่วมกันออกคำสั่งให้เอไอเอสยุติการให้บริการคลื่นความถี่ 900 เมกะเฮิรตซ์ ตามมติ กสทช.วันที่ 21 ธ.ค.58 และวันที่ 8 มี.ค.59 ไม่ชอบด้วยกฎหมายเป็นผลให้ผู้ใช้บริการโทรศัพท์เคลื่อนที่คลื่น 900 เมกะเฮิรตซ์กับเอไอเอส 8 ล้านเลขหมายไม่สามารถใช้เลขหมายเดิมได้,ทั้งนี้ ก่อนเริ่มการไต่สวนกรรมการกิจการโทรคมนาคมหลายคนได้กล่าวกับผู้สื่อข่าวยืนยันว่า กสทช. ไม่สามารถขยายเวลาคุ้มครองผู้ใช้บริการ 2จี ได้ เนื่องจากขณะนี้ บริษัททรูมูฟเอช ยูนิเวอร์แซล คอมมูนิเคชั่น จำกัดได้รับใบอนุญาตไปแล้ว ส่วนแจสโมบายแม้จะยังไม่ได้จ่ายเงินประมูลงวดแรก แต่ กสทช.ก็ถือว่าคลื่นดังกล่าวยังเป็นสิทธิของแจสโมบายอยู่จนถึงวันที่ 21 มี.ค.นี้ และต้องการเคารพผู้ชนะประมูลใบอนุญาตทั้ง 2 รายด้วย,พ.อ.เศรษฐพงค์ มะลิสุวรรณ รองประธานกสทช. ในฐานะประธาน กทค.กล่าวว่า กทค.เดินตามกฎหมายและเป็นธรรมกับทุกฝ่าย เนื่องจากขณะนี้สัมปทานการให้บริการโทรศัพท์เคลื่อนที่คลื่น 900 เมกะเฮิรตซ์สิ้นสุดลงแล้ว และได้มีมาตรการเยียวยาเพื่อคุ้มครองผู้บริโภคตั้งแต่สิ้นสุดสัมปทานเมื่อ 30 ก.ย.58 ซึ่งถือว่านานเพียงพอแล้ว โดยคำสั่งศาลจะเป็นอย่างไร กสทช.น้อมรับไปดำเนินการ,ขณะที่ นายสมชัย เลิศสุทธิวงค์ ประธานเจ้าหน้าที่บริหารเอไอเอส กล่าวว่า เอไอเอสเข้าใจดี หากทรูมูฟจ่ายเงินค่าใบอนุญาตคลื่น 900 เมกะเฮิรตซ์แล้ว บริษัทจะใช้งานคลื่นดังกล่าวต่อไม่ได้ แต่การกำหนดเงื่อนไขการสิ้นสุดมาตรการคุ้มครองนั้น กสทช.ก็ควรดำเนินการด้วยความเป็นธรรมไม่เลือกปฏิบัติและต้องสอดคล้องกับประกาศที่สั่งให้ กสทช.ต้องคุ้มครองผู้ใช้บริการอย่างต่อเนื่อง ส่วนการที่ทรูมูฟยื่นข้อเสนอให้บริษัทใช้คลื่น 900 ฟรีนั้น มีเพียงการพูดผ่านสื่อเท่านั้น อีกทั้งคลื่นที่เอไอเอสต้องการใช้ก็อยู่ในลอตแรก ซึ่งทางผู้ที่ประมูลได้อีกรายยังไม่ได้เข้ามาชำระเงิน ไม่ใช่ลอตที่ 2 ของทรูมูฟ เอไอเอสจึงขอต่อเวลาเยียวยาโดยขอใช้คลื่นย่านนี้ไปอีก 3 เดือน.
ผู้สื่อข่าวรายงานจากศาลปกครองกลาง วานนี้ (15 มี.ค.) คณะศาลปกครองกลางองค์คณะที่ 15 ได้ออกบัลลังก์ไต่สวนคดีหมายเลขดำที่ 406/2559 เพื่อพิจารณาคำขอ บมจ.แอดวานซ์ อินโฟร์เซอร์วิส (เอไอเอส)
ศาลปกครองกลาง,เอไอเอส,คำสั่งคุ้มครองชั่วคราว,กสทช,ขยายระยะเวลาการหยุดให้บริการ,โทรศัพท์เคลื่อนที่,คลื่นความถี่ 900 เมกะเฮิรตซ์,ข่าว,ไทยรัฐฉบับพิมพ์